Document ID: /roh_data/filtered/fineweb-2-filterrobots_roh.jsonl.gz/22645

In skiunz tudestg da 78 onns è mort il venderdi en l’ospital. L’um era cupitgà la gievgia en il territori da skis da Samignun e sa blessà grevamain vi dal chau. La Rega aveva transportà l'um en l'Ospital chantunal da Cuira. Quai ha communitgà la Polizia chantunala.
Tenor emprimas enconuschientschas sa tracti dad in accident individual. L'accident era capità la gievgia a las 10:35 sin la pista numer 67 en vischinanza dal Visnitzkopf. La polizia tschertga perditgas.
RTR novitads 09:00